Cybathlon

輔助科技競技賽係一個國際比賽，殘障人士相互競爭。佢哋用最先進輔助系統，去完成平時生活任務，好似用義肢換燈膽，上樓級咁。除咗比賽之外，Cybathlon 提供一個平台，推動平時輔助系統嘅研究，同埋引起公眾話題同討論。

2016年10月8號，第一屆科輔助科技賽，喺瑞士蘇黎世北部克洛滕，瑞士體育館裏頭搞。瑞士蘇黎世聯邦理工學院係舉辦機構，亦係同類國際此類國際比賽嘅第一場。廿五個國家／地區派出六十六個「機師」同埋大約四千六佰個觀眾一齊參加。

下屆 Cybathlon 原本喺2020年5月2號至3號會喺 Kloten  嘅瑞士體育館舉行，因為武漢肺炎大爆發，延期到9月19號20號，呢次比賽兩日，第一日會係資格賽，第二日決賽。比賽有觀眾參與環節，令佢哋體會到殘疾人士面對嘅問題。

背景
Cybathlon 係蘇黎世科技大學，瑞士國家能力中心與機器人技術學院教授羅弼里拿2013年嘅諗法 ，希望用傷殘人運動會，畀學界、行頭、公眾、傷殘人士之間有機會傾偈，旨在令機器人技術普及用喺假肢之上。

雖然國際嘅運動有為傷殘人士而設嘅比賽，好似傷殘奧林匹克運動會咁，參賽者嘅義肢或輪椅唔可以係電動嘅。Cybathlon 就鼓勵用高性能嘅機動輔助技術。

每隊可以參加任何六個組別嘅比賽。一隊由一個「機師」同埋技術提供者組成。目前，大學比例約為七成，公司三成。公司可以係商業義肢製造商。

比賽項目
第一屆嘅比賽項目、分六大組別。
人腦電腦介面比賽- 四肢癱瘓嘅機師用人腦電腦介面控制電子遊戲之中嘅角色去比賽。
功能性電刺激單車比賽- 下身癱瘓嘅機師俾電刺激去踩四或三碌單車
機動義手比賽- 機師用一隻或兩隻機動假手幫完成指定動作，包括開門摟燈膽，插 USB 手指，晾衫夾···  
機動義腳比賽- 機師用一隻或兩隻機動假腳幫完成指定動作。
機動外骨架比賽- 胸或腰脊髓受損可用外骨架比賽。 令佢哋行得郁同埋做日常任務。
機動輪椅比賽- 機動輪椅用新技術通過障礙。

影片
BCI人腦電腦介面 比賽
FES功能性電刺激單車比賽
機動義手比賽
機動義腳比賽
機動外骨架比賽
機動輪椅比賽

粵文地區相關

名
Cybathlon 由 cyborg同 athlon合成，未有正式嘅粵文譯名。香港傷殘青年協會譯做「人機體育大賽」。其他地方有人叫做 "Cyborg Olympic"，亦叫「技術で挑む障害者の国際競技会」，即係挑戰技術嘅傷殘人國際競賽。Cybathlon 推廣傷殘人輔助科技所以可以叫「輔助科技賽」或「傷殘人輔助科技競技賽」。

參賽隊
香港科技大學 2016年派咗一隊參加機動輪椅比賽，贏咗銀牌。香港科技大學2020年會參加機動外骨架比賽。

攷

連出去
 及 你管臺
"Cybathlon 2016: first 'Olympics' for bionic athletes". Wired UK. 27 March 2014.

輔助科技
仿生學